b'\n_START_ARTICLE_\nKristoffer Joner\n_START_SECTION_\nTeater\n_START_PARAGRAPH_\nJoner var med i Rogaland Teaters barneteater fra han var 14 til han var i begynnelsen av 20-\xc3\xa5rene. Han s\xc3\xb8kte tre ganger om opptak p\xc3\xa5 Statens Teaterh\xc3\xb8gskole; alle tre gangene fikk han avslag. _NEWLINE_I 1996 fikk han rollen som St\xc3\xa5le Pettersen i  NRK-serien Offshore, en rolle han hadde  helt til serien ble avsluttet i 2000. Samme \xc3\xa5r fikk han sin f\xc3\xb8rste filmrolle i P\xc3\xa5l Jackmans film Detektor, der han spilte satanist.  Han deltok i lavbudsjettfilmen Mongoland, en film som i utgangspunktet hadde et budsjett p\xc3\xa5 200\xc2\xa0000 kroner, noe som betydde at ingen av skuespillerne hadde noen garantert betaling. For sin rolle i Mongoland fikk han god kritikk. I 2005 ble han tildelt Amandaprisen som beste mannlige skuespiller for sin innsats i filmen Naboer.\n_START_SECTION_\nFamilie\n_START_PARAGRAPH_\nJoner er s\xc3\xb8nn av skuespiller Annerut Joner (1949\xe2\x80\x93) og billedkunstner Ole Karlsen (1939\xe2\x80\x9386). Videre er han fetter av skuespiller Knut Joner og danser/artist Alexandra Joner. Sammen med sine onkler, skuespilleren Johannes Joner og komponist/musiker Sverre Indris Joner, danner Kristoffer teatertruppen Joner & Joner & Joner.\n_START_SECTION_\nPolitikk\n_START_PARAGRAPH_\nJoner deltar i lokalpolitikk for Arbeiderpartiet. I november 2016 \xc3\xa5pnet han profil p\xc3\xa5 Facebook der han la ut ut et kritisk innlegg om Sylvi Listhaugs innvandringspolitikk, samtidig som han oppfordret leserne til \xc3\xa5 gi penger til NOAS. Dagen etter ble det kjent at innlegget var en skjult kampanje fra NOAS, iscenesatt av reklamebyr\xc3\xa5et Anorak. Kampanjen var meget vellykket og bidro til over tre millioner til NOAS i l\xc3\xb8pet av noen timer. Flere gav i ettertid uttrykk for at de f\xc3\xb8lte seg lurt og at de trodde det var Joner selv som hadde forfattet innlegget i ren frustrasjon over Listhaugs innvandringspolitikk.'